
                             	Dərman vasitəsinin istifadəsi üzrə təlimat (xəstələr üçün)


SERSENSA     venadaxili yeridilən məhlul
SERSENCA

Beynəlxalq patentləşdirilməmiş adı:

Tərkibi
Təsiredici maddə:    5 ml məhlulun tərkibində 250 mq fosfatidilxolin (soya paxlasının 
                                 fosfolipidləri şəklində) vardır. 
Köməkçi maddələr: natrium dezoksixolat, etanol 96%, all-rac-ɑ-tokoferilasetat, riboflavin 
                                 (riboflavin natrium fosfat şəklində), benzil spirti, natrium xlorid, natrium 
                                 hidroksid və/və ya hidrogen xlorid turşusu, inyeksiya üçün su.

Təsviri 
Sarı-yaşılımtıl rəngli, şəffaf məhluldur.

Farmakoterapevtik qrupu
Qaraciyər xəstəliklərinin müalicəsi üçün preparatlar, lipotrop maddələr. 
ATC kodu: А05ВА.

Farmakoloji xüsusiyyətləri
Farmakodinamikası
Qaraciyər xəstəlikləri zamanı hepatositlərin membranları və onların orqanellaları hər zaman zədələnməyə məruz qalır, bu isə membranbirləşdirici fermentlərin aktivliyinin və reseptor sistemlərin pozulmasına, hüceyrələrin metabolik funksiyasının pozulmasına və qaraciyərin regenerasiya intensivliyinin azalmasına gətirib çıxarır.
Sersensa preparatının tərkibinə daxil olan fosfolipidlər öz kimyəvi strukturuna görə endogen fosfolipidlərə uyğun gəlir, lakin tərkibindəki yarımdoymamış (essensial) yağ turşularının daha yüksək miqdarda olması hesabına aktivliyinə görə endogen fosfolipidlərdən üstündür. Bu yüksəkenerjili molekullar əsasən hüceyrə membranı strukturlarına qoşulur və zədələnmiş qaraciyər toxumalarının bərpa olunmasına səbəb olur. Yarımdoymamış yağ turşularının sis-ikili rabitələri fosfolipid membranların karbohidrat zəncirlərinin paralel yerləşməsinə mane olduğu üçün, fosfolipid strukturlarının yerləşməsi sıxlığı azalır ki, bunun nəticəsində maddələrin daxil olması və xaric olması sürəti artır. Membranbirləşdirici fermentlər funksional vahidlər əmələ gətirir ki, onlar aktivliyini gücləndirir və əsas metabolik proseslərin fizioloji gedişini təmin edir. Fosfolipidlər lipoproteinlərin metabolizmini tənzimləmək yolu ilə pozulmuş lipid metabolizminə təsir göstərir ki, bunun nəticəsində neytral yağlar və xolesterin nəqliyyat üçün yararlı formalara çevrilir, xüsusən yüksək sıxlıqlı lipoproteinlərin gələcəkdə oksidləşməsi üçün xolesterini birləşdirmək qabiliyyətinin artması hesabına. Fosfolipidlərin ödçıxarıcı yollarla xaric olması zamanı litogenlik əmsalı azalır və ödün stabilləşməsi baş verir.
Farmakokinetikası
Fosfatidilxolin əsasən yüksək sıxlıqlı lipoproteinlərlə birləşərək qaraciyər hüceyrələrinə daxil olur.
Xolin komponentinin yarımxaricolma dövrü 66 saat, doymamış yağ turşuların isə – 32 saat təşkil edir. 

İstifadəsinə göstərişlər
· Alkoqol və ya qeyri-alkoqol steatohepatitlər;
· müxtəlif etiologiyalı kəskin və xroniki hepatitlər;
· qaraciyər sirrozu;
· qaraciyər və ödçıxarıcı yollar üzərində cərrahi müdaxilələr zamanı əməliyyatönü və -sonrası müalicə;
· psoriaz;
· radiasion sindrom. 

Əks göstərişlər
· Təsiredici maddəyə və ya preparatın köməkçi maddələrindən hər hansı birinə qarşı hiperhəssaslıq;
· 12 yaşa qədər uşaqlar.

Xüsusi göstərişlər və ehtiyat tədbirləri
Yalnız şəffaf məhlulu istifadə etmək lazımdır.
Preparat elektrolit məhlullarla (natrium xloridin izotonik məhlulu, Ringer məhlulu və s.) uyğunsuzluq təşkil edir.
Bir şprisdə digər dərman maddələri ilə qarışdırmaq olmaz. 
Preparatı venaya yavaş-yavaş yeritmək lazımdır (venadaxili). Yerli reaksiyanın başverməsi ehtimalı olduğu üçün preparatı əzələdaxili yeritmək olmaz. 
Ehtiyatlılıq: bir ampul Sersensa preparatında 0,9% (m/o) benzil spirti vardır.

[bookmark: _GoBack]Digər dərman vasitələri ilə qarşılıqlı təsiri
Sersensa preparatının antikoaqulyantlar ilə qarşılıqlı təsiri istisna olunmur.
Antikoaqulyantın dozasının korreksiyası tələb oluna bilər.
Preparatın durulaşdırılması üçün elektrolit məhlullardan istifadə etmək olmaz.

Hamiləlik və laktasiya dövründə istifadəsi
Hamiləlik
Preparatın hamilələrdə istifadəsinə dair kliniki tədqiqatların məlumatları məhdud sayda olduğu üçün, həmçinin preparatın tərkibində benzil spirti olduğu üçün (o isə plasentar baryerdən keçə bilir) preparatın hamiləlik dövründə istifadə edilməsi məsləhət görülmür. 
Laktasiya
İstifadəsinin təhlükəsizliyini təsdiq edən məlumatlar olmadığı üçün preparatı ana südü ilə qidalandırma dövründə istifadə etmək tövsiyə olunmur.

Nəqliyyat vasitəsi və digər potensial təhlükəli mexanizmləri idarəetmə qabiliyyətinə təsiri 
Preparat nəqliyyat vasitəsi və mexanizmləri idarəetmə qabiliyyətinə təsir göstərmir.

İstifadə qaydası və dozası
Dozalanma rejimi
Böyüklərə və 12 yaşdan yuxarı uşaqlara preparat gündə 5-10 ml (1-2 ampul) venadaxili yavaş-yavaş yeridilir, ağır hallarda – 10-20 ml (2-4 ampul) gündə. Bir dəfəyə 10 ml preparatın yeridilməsinə yol verilir. Preparatın durulaşdırılması üçün pasiyentin öz qanınından 1:1 nisbətində istifadə olunması tövsiyə olunur.
Müalicə kursu daha sonra fosfatidilxolinin peroral formalarına keçməklə 10 gün-dür.Müalicə kursunun ümumi davametmə müddəti 3-6 ay təşkil edir.
Psoriaz müalicəsi 2 həftə müddətində fosfotidilxolinin peroral formalarının qəbulu ilə başlanılır. Bundan sonra eyni vaxtda PUVA-terapiya təyin olunmaqla 5 ml 10 venadaxili inyeksiya tövsiyə olunur. İnyeksiya kursu bitdikdən sonra fosfotidilxolinin peroral formalarının qəbulu bərpa olunur və preparatın istifadəsi 2 ay ərzində davam etdirilir. 
Uşaqlar
Preparat bədən kütləsi 43 kq və daha artıq təşkil edən 12 yaşdan yuxarı uşaqlarda istifadə üçün nəzərdə tutulur.
İstifadə qaydası
Preparat venadaxili yeridilmə üçün nəzərdə tutulmuşdur. Preparatı yerli reaksiyaların yaranması ehtimalı olduğu üçün əzələdaxili yeritmək olmaz. 
Preparatın durulaşdırılması üçün pasiyentin öz qanından istifadə etmək mümkün olmadığı halda, 5% və ya 10% qlükoza məhlulu, 5% ksilit məhlulundan 1:1 nisbətində istifadə etmək lazımdır. Elektrolit məhlullardan istifadə etmək olmaz!

Əlavə təsirləri
Əlavə təsirlərin tezlik parametrləri aşağıdakı şəkildə müəyyən olunur: çox tez-tez (≥1/10); tez-tez (≥1/100, lakin<1/10); bəzən (≥1/1000, lakin<1/100); nadir (≥1/10000, lakin<1/1000); çox nadir (<1/10000); tezliyi məlum deyil (əldə olan məlumatlar əsasında qiymətləndirmək mümkün olmur).
İmmun sistem pozğunluqları: nadir – hiperhəssaslıq reaksiyaları.
Mədə-bağırsaq sistem pozğunluqları: nadir – diareya (yüksək dozada istifadə olunan zaman).
Dəri və dərialtı toxuma pozğunluqları: tezliyi məlum deyil – səpgi, qaşınma, övrə.
Ümumi pozğunluqlar və yeridilmə yerində dəyişiklik: tezliyi məlum deyil – preparatın yeridildiyi yerdə reaksiyalar. 
Şübhəli əlavə təsirlər barədə məlumatın verilməsi
Dərman maddəsinin qeydiyyata alınmasından sonra şübhəli əlavə təsirlər barədə məlumatın verilməsi çox vacibdir. Pasiyentdə dərman maddəsinə qarşı ciddi əlavə təsirlər aşkar olunduqda və ya bu bənddə təsvir olunmayan yeni əlavə təsir yarandıqda Milli farmakonəzarət sisteminə müvafiq şəkildə məlumatın verilməsi xahiş olunur.  

Doza həddinin aşılması
Preparatın doza həddinin aşılması hadisələri barədə məlumat verilməmişdir.

Buraxılış forması
Venadaxili yeridilən məhlul.
5 ml məhlul, sarı şüşə ampulda. 5 ampul kontur-yuvalı qablaşdırmada. 1 kontur-yuvalı qablaşdırma, içlik vərəqə ilə birlikdə karton qutuya qablaşdırılır. 

Saxlanma şəraiti
2-8°С temperaturda və uşaqların əli çatmayan yerdə saxlamaq lazımdır.

Yararlılıq müddəti
3 il.
Yararlılıq müddəti bitdikdən sonra istifadə etmək olmaz.

Aptekdən buraxılma şərti
Resept əsasında buraxılır.

İstehsal olunub
S.C. “Rompharm Company S.R.L.”, Otopeni, Eroilor street 1A, Romania.

Ticarət nişanının və qeydiyyat vəsiqəsinin sahibi
“WORLD MEDICINE LTD.”, GEORGIA.
Berbuti No. 10/Almasiani No. 19-21, office No. 26 (block II), Tbilisi, Georgia.
